Document ID: 32006D0290

KOMMISSIONENS BESLUTNING
af 18. april 2006
om ændring af beslutning 2003/467/EF for så vidt angår erklæringen om, at visse italienske regioner er officielt fri for kvægtuberkulose og enzootisk kvægleukose, og at Slovakiet er officielt fri for enzootisk kvægleukose
(meddelt under nummer K(2006) 1551)
(EØS-relevant tekst)
(2006/290/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, og bilag D, kapitel I, punkt E, og
ud fra følgende betragtninger:
(1)
Direktiv 64/432/EØF foreskriver, at medlemsstater eller områder eller regioner i medlemsstater kan erklæres officielt fri for tuberkulose, brucellose og enzootisk kvægleukose for så vidt angår kvægbesætninger, under forudsætning af at visse betingelser i direktivet er opfyldt.
(2)
Listerne over regioner i medlemsstaterne, der er erklæret fri for kvægtuberkulose, kvægbrucellose og enzootisk kvægleukose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (2).
(3)
Italien har forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår regionen Friuli-Venezia Giulia, så den pågældende region kan erklæres officielt fri for tuberkulose for så vidt angår kvægbesætninger.
(4)
Italien har ligeledes forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår regionen Molise, så den pågældende region kan erklæres officielt fri for enzootisk kvægleukose for så vidt angår kvægbesætninger.
(5)
Slovakiet har forelagt Kommissionen dokumentation, der viser, at de relevante betingelser i direktiv 64/432/EØF er opfyldt, så hele Slovakiets område kan erklæres officielt fri for enzootisk kvægleukose for så vidt angår kvægbesætninger.
(6)
På grundlag af den dokumentation, der er fremlagt af Italien, bør regionerne Friuli-Venezia Giulia og Molise erklæres officielt fri for henholdsvis kvægtuberkulose og enzootisk kvægleukose.
(7)
På grundlag af den dokumentation, der er fremlagt af Slovakiet, bør hele denne medlemsstats område erklæres officielt fri for enzootisk kvægleukose.
(8)
Beslutning 2003/467/EF bør derfor ændres i overensstemmelse hermed.
(9)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I og III til beslutning 2003/467/EF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 18. april 2006.

Labels: 0
18
6